**Javne biblioteke u Vermontu**

**Što je javna biblioteka?**

Javne biblioteke su mjesta za obrazovanje, zabavu i samopomoć, te nude priliku za učenje i samousavršavanje za ljude svih starosti i društvenih slojeva. Biblioteke obično nude materijale s kojima se posjetioci mogu upoznati, kao i mogućnost korištenja prostorija i prateće infrastrukture. Osoblje biblioteke stoji na raspolaganju za odgovore na pitanja i pomoć posjetiocima u korištenju biblioteke.

**Što nude javne biblioteke?**

|  |  |  |
| --- | --- | --- |
| Posjetitelji mogu besplatno koristiti većinu materijala biblioteke tokom ograničenog vremena i zatim ih vratiti u biblioteku. Među tim materijalima su: | | |
| * Knjige za odrasle i djecu |  | * Audio knjige i muzika |
| * Novine |  | * Časopisi |
| * Ostali resursi |  | * Filmovi |
| Većina biblioteka organizuje besplatne manifestacije za posjetioce. Postoje različite vrste aktivnosti koje nude bibliteke: | | |
| * Edukativne aktivnosti za odrasle i djecu |  | * Javno čitanje knjiga i druge aktivnosti za djecu |
| * Umjetničke događaje |  | * Muzičke događaje |
| Mnoge bibliteke svojim posjetiocima nude različite tehnologije. Vrste tehnologije mogu uključivati: | | |
| * Kompjuteri s pristupom internetu |  | * Printere i skenere |
| * Besplatni WiFi |  | * Online resurse i aktivnosti |
| * Elektronske knjige |  |  |
| Biblioteke obično imaju osnovne pogodnosti za posjetioce: | | |
| * Mesta za sjedenje |  | * Stolovi za rad i pisanje domaćih zadataka |
| * Toalete i pitku vodu |  | * Sobe za sastanke ili mirne zone za učenje |

**Kako možete postati član bibliteke?**

Članstvo u biblioteci je besplatno za stanovnike grada u kojem se ona nalazi. Većina biblioteka će od vas tražiti da navedete svoje ime, adresu, broj telefona ili adresu e-pošte. Neke biblioteke će zahtijevati da pokažete identifikacioni dokument. Bibliteke ne otkrivaju vaše lične podatke, osim u slučajevima propisanim zakonom. U većini slučajeva za posjetu biblioteci nije potrebno članstvo u njoj.

**Dobijte odgovore na pitanja**

Bibliotekari su na raspolaganju da odgovore na svako pitanje koje bi korisnik biblioteke mogao imati o bilo čemu. Čak i ako bibliotekar ne može odmah odgovoriti na vaše pitanje, on/ona će napraviti pretragu i javiti vam se kad pronađe odgovor.

**Dobijte informacije onlajn (baze podataka)**

Pored knjiga, bibliotekari pružaju pristup informacijama onlajn putem baza podataka. Te baze podataka su besplatne za upotrebu i pune su članaka, e-knjiga, videozapisa i slika koje će vam pomoći sa svim potrebama za informacijama. One uključuju informacije za sve, od akademskog istraživanja do članaka i instrukcija za vaše kućne projekte i hobije, te su odlično mjesto da se informacije nađu onlajn.

**Dobijte knjige**

Bibliotekari vam mogu pomoći da pronađete knjigu kad znate naslov ili pisca. Oni također daju preporuke za vašu narednu knjigu na bazi vaših interesovanja i potreba za informacijama.

Vaša biblioteka možda nema svaku knjigu koju želite pročitati kad dođete tamo. Srećom, bibliotekari vam mogu pomoći da pozajmite knjige iz drugih biblioteka u svojoj državi i šire. Bibliotekari vam mogu pomoći da pozajmite knjige iz drugih biblioteka uz pomoć međubibliotekarske posudbe. Kad knjiga koju ste zatražili stigne, možete je pogledati i vratiti je direktno u svojoj lokalnoj biblioteci.